title: Saxonia-Anhalt
text: Saxonia-Anhalt (en alemán Sachsen-Anhalt) ye un d'os 16 Estatos federatos d'Alemanya, con capital en a ciudat de Magdeburgo. Ye un land establito en 1990, quan se fació a reunificación d'Alemanya.
  
  A suya población ye de 2.580.626 habitants (2001) en una superficie de 20.447 km², con una densidat de población de 126 hab/km².
  
  L'actual president (Menistro-president) rechional ye Reiner Haseloff, d'a Christlich Demokratische Union Deutschlands, encara que en un Gubierno de coalición con o Sozialdemokratische Partei Deutschlands.
  
  Cheografía 
  
  O estato de Saxonia-Anhalt ye formato arredol d'una plana d'uso intensivo ta l'agricultura, encara que en a suya parte sudoccidental ya se troban as primeras estribacions d'as montanyas de Harz.
  
  A cadena montanyosa mas altera de Saxonia-Anhalt ye lo Harz, en a quala se troba a elevación mas alta de Saxonia-Anhalt y de tot o norte d'Alemanya. Iste ye lo Brocken con 1141,1 m sobre o livel d'a mar.
  
  A suya hidrolochía s'estructura sobre o río Elba, que ye o prencipal río d'a rechión, y d'o suyo afluent, o río Saale.
  
  Demografía
  
  Organización politico-administrativa 
  Dende a reforma administrativa de 2007, d'o estato de Saxonia-Anhalt en fan parte 11 Landkreise u districtos rurals y tres districtos urbanos u ciudatz independients (kreisfreie Stadt).
  
  Districtos rurals 
  
   Districto d'Altmarkkreis Salzwedel.
   Districto d'Anhalt-Bitterfeld.
   Districto de Börde.
   Districto de Burgenlandkreis.
   Districto de Harz.
   Districto de Jerichower Land.
   Districto de Mansfeld-Südharz.
   Districto de Saalekreis.
   Districto de Salzlandkreis.
   Districto de Stendal.
   Districto de Wittenberg.
  
  Districtos urbans 
   Dessau-Roßlau.
   Halle.
   Magdeburgo.
  
  Diez ciudatz mas importants
  
  Lista de menistro-presidents de Saxonia-Anhalt
  
  Cultura
  
  Luengas 
  Saxonia-Anhalt perteneixe historicament a las arias lingüisticas d'o baixo alemán. Hue en día, manimenos, se charra alto alemán con accento especifico de iste estato, y que tien una gran cantidat d'expresions especificas. En a parti norte, en Altmark y en Börde, encara se troban charraires de d'abanzada edat nativos d'o baixo alemán.
  
  Gastronomía 
  A prencipal caracteristica d'iste estato d'Alemanya ye a calidat d'a tierra, que permite a l'agricultura incluyir en a cocina de l'estato diferents ingredients vechetals, y cal destacar o Magdeburger Börde (a plana de Madgeburg). I hai una gran variedat de verduras y legumbres y ye muit habitual a remolacha.
  
  Virollas tipicas son: 
  Baumkuchen.
  Eier in Senfsauce.
  Milbenkäse.
  Harzer Käse.
  
  Vinclos externos 
  
   Pachina web oficial de Saxonia-Anhalt.